Case ID: 1219842
Sentence 2: Məhkəmə baxışı iclasında iddiaçının nümayəndəsi qismində izahat verən X8 iddianı müdafiə etdiyini, Azərbaycan Respublikası Nazirlər Kabinetinin 2007-ci il 13 aprel tarixli, 83 s nömrəli sərəncamı ilə təsdiq edilmiş Azərbaycan Respublikasının xarici ölkələrdə və beynəlxalq təşkilatlardakı diplomatik nümayəndəliklərində və konsulluqlarında çalışan işçilərin aylıq əmək haqqı sxemindən səfirliyin əməkdaşı olan ikinci katibin səfirin aylıq əmək haqqının 70 faizi miqdarında əmək haqqı almasının aydın olduğunu, Azərbaycan Respublikası Prezidentinin 2012-ci il 25 sentyabr tarixli, 2462 nömrəli sərəncamına əlavəsində Azərbaycan Respublikasının xarici ölkələrdəki və beynəlxalq təşkilatlardakı diplomatik nümayəndəliklərin aylıq əmək haqları cədvəlinin 21-ci sırasında Hindistan Respublikasının səfiri vəzifəsində işləyənin aylıq əmək haqqının miqdarının 3850 ABŞ dolları təşkil etdiyinin göstərildiyini, hazırda Hindistan Respublikasında Azərbaycan Respublikasının səfirliyində ikinci katib vəzifəsində işləyən Cavabdeh aylıq əmək haqqının 2695 ABŞ dolları olduğunu, Azərbaycan manatına nisbətdə 4581.50 AZN olduğunu, Azərbaycan Respublikasının Xarici İşlər Nazirliyində saxlanılan əmək haqqının isə 451 manat olduğunu, cavabdehin uşağı ilə maraqlanmadığını, uşağına hər hansı maddi yardım etmədiyini, cavabdehin əmək haqqına münasibətdə 1000 manat tələbin belə az olduğunu, qərarın icrası olaraq ¼ hissədə ödənilən məbləğin 97 manat olduğunu, aliment məbləği olaraq ödənilən 97 manatın ədalətli olmadığını, cavabdehin 5000 manat əmək haqqı alsa da övladı ilə maraqlanmadığını, qızının və özünün uşağa qayğı göstərsə də ata kimin cavabdehdən öhdəliyini icra etməyi tələb etdiklərini, uşağının gələcəyi üçün təminatını verməli olduğunu göstərərək, iddianın təmin olunmasını xahiş etdi.